Eiropas Parlamenta un Padomes Lēmums Nr. 1753/2000/EK (2000. gada 22. jūnijs), ar ko izveido sistēmu jaunu vieglo automobiļu vidējās īpatnējās CO2 emisijas monitoringam



Oficiālais Vēstnesis L 202 , 10/08/2000 Lpp. 0001 - 0013

CS.ES Nodaļa 15 Sējums 05 Lpp. 138 - 150

ET.ES Nodaļa 15 Sējums 05 Lpp. 138 - 150

HU.ES Nodaļa 15 Sējums 05 Lpp. 138 - 150

LT.ES Nodaļa 15 Sējums 05 Lpp. 138 - 150

LV.ES Nodaļa 15 Sējums 05 Lpp. 138 - 150

MT.ES Nodaļa 15 Sējums 05 Lpp. 138 - 150

PL.ES Nodaļa 15 Sējums 05 Lpp. 138 - 150

SK.ES Nodaļa 15 Sējums 05 Lpp. 138 - 150

SL.ES Nodaļa 15 Sējums 05 Lpp. 138 - 150



Eiropas Parlamenta un Padomes Lēmums Nr. 1753/2000/EK (2000. gada 22. jūnijs), ar ko izveido sistēmu jaunu vieglo automobiļu vidējās īpatnējās CO2 emisijas monitoringam EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 175. panta 1. punktu, ņemot vērā Komisijas priekšlikumu [1], ņemot vērā Ekonomikas un sociālo lietu komitejas atzinumu [2], pēc apspriešanās ar Reģionu komiteju, rīkojoties saskaņā ar Līguma 251. pantā noteikto procedūru [3] un ņemot vērā Samierināšanas komitejas 2000. gada 9. martā apstiprināto kopīgo dokumentu, tā kā: (1) ANO Vispārējās konvencijas par klimata pārmaiņām galīgais mērķis ir stabilizēt siltumnīcas efektu izraisošās gāzes koncentrāciju atmosfērā tādā līmenī, lai novērstu cilvēku bīstamo iejaukšanos klimata sistēmā. Minētajai Vispārējai konvencijai pievienotajā Kioto protokolā, kas 1997. gada decembrī pieņemts Kioto konferencē, ir paredzēts samazināt siltumnīcas efektu izraisošās gāzes koncentrāciju. (2) Saskaņā ar Kioto protokolu Kopiena ir izvirzījusi mērķi laika posmā no 2008. līdz 2012. gadam par 8 % salīdzinājumā ar 1990. gada līmeni tās teritorijā samazināt emisiju, ko rada virkne siltumnīcas efektu izraisošo gāzu. (3) Saskaņā ar Kioto protokolu tā I pielikumā minētajām pusēm jāgūst uzskatāmi panākumi, lai līdz 2005. gadam izpildītu savas saistības. (4) Ar Lēmumu 93/389/EEK [4] ir izveidots mehānisms CO2 un citu siltumnīcas efektu izraisošo gāzu emisijas monitoringam Kopienā. (5) Atzīstot vieglo automobiļu kā CO2 emisijas avota nozīmi, Komisija ir piedāvājusi Kopienas stratēģiju, kā samazināt vieglo automobiļu CO2 emisiju un kā uzlabot degvielas ekonomiju. Padome savos 1996. gada 25. jūnija secinājumos Komisijas risinājumu ir novērtējusi labvēlīgi. (6) Eiropas Parlaments un Padome ir izvirzījuši mērķi panākt, lai 120 g/km (5 litri/100 km benzīna motoriem un 4,5 litri/100 km dīzeļmotoriem) būtu vidējā CO2 emisijas vērtība 2005. gadā (vēlākais 2010. gadā). (7) Komisija ir pētījumu veikšanas procesā ar mērķi cik vien iespējams ātri izstrādāt atbilstošus priekšlikumus par saskaņotām procedūrām N1 kategorijas transportlīdzekļu īpatnējās CO2 emisijas mērīšanai atbilstoši II pielikumam Padomes Direktīvai 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [5]. (8) Jaunu vieglo automobiļu īpatnējo CO2 emisiju Kopienā mēra saskaņoti atbilstoši metodei, kas noteikta Padomes Direktīvā 80/1268/EEK (1980. gada 16. decembris) par mehānisko transportlīdzekļu oglekļa dioksīda emisiju un degvielas patēriņu [6]. (9) Jāizveido objektīvas procedūras visā Kopienā pārdodamu jaunu vieglo automobiļu īpatnējās CO2 emisijas monitoringam, lai pārbaudītu Kopienas stratēģijas efektivitāti, kā minēts Komisijas 1995. gada 20. decembra paziņojumā, kā arī to saistību īstenošanu, ko uzņēmušās automobiļu izgatavotāju organizācijas. Tāda sistēma tiek ieviesta ar šo lēmumu. Kopiena ir paziņojusi, ka tā cik vien iespējams ātri apsvērs tiesiska regulējuma vajadzību, lai nākotnē slēgtu nolīgumus ar automobiļu izgatavotāju organizācijām, kā arī lai veiktu pasākumus gadījumā, ja šādi nolīgumi nedarbojas. (10) Šā lēmuma vajadzībām dalībvalstīm jāsavāc tikai oficiāli dati, kas ir saskaņā ar Direktīvu 70/156/EEK. (11) Direktīvā 70/156/EEK ir paredzēts, ka izgatavotājiem jāizdod atbilstības sertifikāts, kas jāpievieno katram jaunam vieglajam automobilim, un ka dalībvalstīs jaunu vieglo automobili jāatļauj reģistrēt un nodot ekspluatācijā tikai tad, ja tam līdzi ir spēkā esošs atbilstības sertifikāts. (12) Ar šo lēmumu nav paredzēts saskaņot dalībvalstu transportlīdzekļu reģistrācijas sistēmas, bet gan pamatoties uz tām, lai nodrošinātu minimālo datu kopas izveidi, kas vajadzīga, lai pareizi darbotos Kopienas sistēma jaunu vieglo automobiļu vidējās īpatnējās CO2 emisijas monitoringam. (13) Ir vēlams iekļaut visus jaunos vieglos automobiļus ar alternatīvo barošanas sistēmu, kuri attiecas uz Direktīvas 70/156/EEK darbības jomu. (14) Tāda monitoringa sistēma jāpiemēro tikai tiem jaunajiem vieglajiem automobiļiem, kas Kopienā reģistrējami pirmo reizi un kas nekur citur nav bijuši reģistrēti. (15) Jāsaglabā kontakti starp Komisiju un dalībvalstīm attiecībā uz datu kvalitātes kontroli, lai nodrošinātu atbilstošu šā lēmuma īstenošanu, IR PIEŅĒMUŠI ŠO LĒMUMU. 1. pants Ar šo lēmumu izveido sistēmu Kopienā reģistrētu jaunu vieglo automobiļu vidējās īpatnējās CO2 emisijas monitoringam. To piemēro tikai tiem vieglajiem automobiļiem, kurus Kopienā reģistrē pirmo reizi un kuri nekur citur nav bijuši reģistrēti. 2. pants Šajā lēmumā: 1) "vieglais automobilis" ir jebkurš M1 kategorijas mehāniskais transportlīdzeklis, kas definēts Direktīvas 70/156/EEK II pielikumā un uz ko attiecas Direktīvas 80/1268/EEK darbības joma. Šis jēdziens neietver transportlīdzekļus, uz kuriem attiecas Direktīvas 92/61/EEK [7] darbības joma, kā arī īpašus transportlīdzekļus, kuri definēti Direktīvas 70/156/EEK 4. panta 1. punkta a) apakšpunkta otrajā ievilkumā; 2) "jauns reģistrēts automobilis" ir vieglais automobilis, ko Kopienā reģistrē pirmo reizi. Šis jēdziens jo īpaši izslēdz tos transportlīdzekļus, kuri ir citā dalībvalstī pārreģistrēti vai kuri ir bijuši reģistrēti ārpus Kopienas; 3) "atbilstības sertifikāts" ir Direktīvas 70/156/EEK 6. pantā minētais sertifikāts; 4) "īpatnējā CO2 emisija" ir saskaņā ar Direktīvas 80/1268/EEK prasībām izmērītā un Direktīvas 70/156/EEK VIII pielikumā norādītā noteikta vieglā automobiļa emisija, kas uzrādīta tipa apstiprinājuma dokumentos; 5) "izgatavotājs" ir persona vai organizācija, kas apstiprinātājas iestādes priekšā atbild par visiem tipa apstiprināšanas procesa aspektiem un par ražojuma atbilstību. Šai personai vai organizācijai nav obligāti jābūt tieši iesaistītai visos transportlīdzekļa, sistēmas, detaļas vai atsevišķas tehniskas vienības, kas ir apstiprināšanas procesa priekšmets, izgatavošanas posmos; 6) "marka" ir izgatavotāja tirdzniecības nosaukums, un tā ir uzrādīta atbilstības sertifikātā un tipa apstiprinājuma dokumentos; 7) "jaunu vieglo automobiļu maksimālā lietderīgā jauda" ir maksimālā motora efektīvā jauda, kas ir norādīta atbilstības sertifikātā un tipa apstiprinājuma dokumentos un kas ir izmērīta saskaņā ar Direktīvas 80/1269/EEK [8] prasībām; 8) "masa" ir masa automobilim ar virsbūvi tehniskā kārtībā, un tā ir norādīta atbilstības sertifikātā un tipa apstiprinājuma dokumentos, kā arī definēta Direktīvas 70/156/EEK I pielikuma 2.6. iedaļā; 9) "motora darba tilpums" ir motora darba tilpums, kas norādīts atbilstības sertifikātā un tipa apstiprinājuma dokumentos; 10) "degvielas tips" ir degviela, attiecībā uz kādu automobiļa tips ir apstiprināts sākotnēji, un tas ir uzrādīts atbilstības sertifikātā un tipa apstiprinājuma dokumentos; 11) "reģistrācijas datne" ir elektroniska datne ar ziņām par atsevišķa vieglā automobiļa reģistrāciju; 12) "tips", "variants" un "versija" ir noteiktas markas atšķirīgi transportlīdzekļi, ko izgatavotājs ir deklarējis, kā aprakstīts Direktīvas 70/156/EEK II pielikuma B iedaļā, un kas ir nepārprotami identificējami pēc tipa, varianta un versijas burtu un ciparu koda; 13) "transportlīdzeklis ar alternatīvo barošanas sistēmu" ir jebkurš M1 kategorijas mehāniskais transportlīdzeklis, kas definēts Direktīvas 70/156/EEK II. pielikuma B iedaļā un uz ko neattiecas Direktīvas 80/1268/EEK darbības joma; 14) "tipa apstiprinājuma dokumenti" ir informācijas pakete ar informācijas mapi, tipa apstiprinājuma sertifikātu un testu rezultātiem, ko izplata starp valsts tipa apstiprināšanas iestādēm saskaņā ar Direktīvas 70/156/EEK 4. panta 5. un 6. punktu. 3. pants 1. Šā lēmuma 1. pantā minētās sistēmas izveides nolūkā dalībvalstis savāc I pielikumā aprakstīto informāciju par katru 1. pantā minēto automobili, kas ir reģistrēts to teritorijā. 2. Dalībvalstis var iegūt 1. punktā minēto informāciju no Kopienas tipa apstiprinājuma dokumentiem vai arī no atbilstības sertifikāta. 3. Dalībvalstis atbild par to savākto datu pamatotību un kvalitāti. Dalībvalstis ņem vērā iespējamos kļūdu avotus, kas aprakstīti II pielikumā, veic pasākumus, lai šīs kļūdas pēc iespējas samazinātu un lai iepazīstinātu Komisiju ar kļūdainu datu īpatsvara novērtējumu, statistiskās analīzes veidā vai citādi, kopā ar 4. panta 4. punktā minēto ziņojumu. 4. Dalībvalstis veic pasākumus, lai uzlabotu to savākto datu kvalitāti un par šo kvalitāti informētu Komisiju pēc tās pieprasījuma. Pamatojoties uz šo informāciju, Komisija, apspriežoties ar attiecīgo dalībvalsti, tai var apsvēršanai ierosināt pasākumus, kuri veicami, lai vēl vairāk uzlabotu datu kvalitāti. Pamatojoties uz to, dalībvalsts informē Komisiju par turpmākiem pasākumiem, ko tā attiecīgos gadījumos veiks, lai uzlabotu datu kvalitāti. 4. pants 1. Katru kalendāra gadu dalībvalstis atbilstīgi III pielikumā aprakstītajām metodēm gan pēc izgatavotāja, gan attiecībā uz visiem izgatavotājiem kopā nosaka šo: a) attiecībā uz katru degvielas tipu atsevišķi: i) jaunu reģistrētu vieglo automobiļu kopskaitu, kā noteikts III pielikuma 1. iedaļā; ii) jaunu reģistrētu vieglo automobiļu vidējo īpatnējo CO2 emisiju, kā noteikts III pielikuma 2. iedaļā; b) attiecībā uz katru degvielas tipu un attiecībā uz katru III pielikuma 3. iedaļā noteikto CO2 emisijas kategoriju atsevišķi: i) jaunu reģistrētu vieglo automobiļu skaitu; ii) vidējo īpatnējo CO2 emisiju, kā noteikts III pielikuma 3. iedaļas otrajā daļā; c) attiecībā uz katru degvielas tipu un attiecībā uz katru III pielikuma 4. iedaļā noteikto masas kategoriju atsevišķi: i) jaunu reģistrētu vieglo automobiļu skaitu; ii) vidējo īpatnējo CO2 emisiju, kā noteikts III pielikuma 4. iedaļas trešajā daļā; iii) vidējo masu, kā noteikts III pielikuma 4. iedaļas otrajā daļā [9]; d) attiecībā uz katru degvielas tipu un attiecībā uz katru III pielikuma 5. iedaļā noteikto maksimālās lietderīgās jaudas kategoriju atsevišķi: i) jaunu reģistrētu vieglo automobiļu skaitu; ii) vidējo īpatnējo CO2 emisiju, kā noteikts III pielikuma 5. iedaļas trešajā daļā; iii) vidējo maksimālo lietderīgo jaudu, kā noteikts III pielikuma 5. iedaļas otrajā daļā; e) attiecībā uz katru degvielas tipu un attiecībā uz katru III pielikuma 6. iedaļā noteikto motora darba tilpuma kategoriju atsevišķi: i) jaunu reģistrētu vieglo automobiļu skaitu; ii) vidējo īpatnējo CO2 emisiju, kā noteikts III pielikuma 6. iedaļas trešajā daļā; iii) vidējo motora darba tilpumu, kā noteikts III pielikuma 6. iedaļas otrajā daļā. 2. Bez tam, attiecībā uz transportlīdzekļiem ar alternatīvo barošanas sistēmu, dalībvalstis nosaka to teritorijā reģistrētu šādu transportlīdzekļu skaitu. 3. Ja to teritorijā reģistrētu transportlīdzekļu masu mēra dažādi, dalībvalstis par to informē Komisiju. 4. Dalībvalstis ik gadus nosūta 1. un 2. punktā minēto informāciju Komisijai. Pirmos datus nosūta vēlākais 2001. gada 1. jūlijā. Pēc tam līdz 1. aprīlim nosūta monitoringa datus, kas savākti iepriekšējā kalendāra gadā. Datus nosūta atbilstoši IV pielikumā noteiktajai formai. 5. Pēc Komisijas pieprasījuma dalībvalstis nosūta arī visu saskaņā ar 3. pantu savākto datu kopumu. 5. pants Dalībvalstis izraugās kompetentu monitoringa datu vākšanas un paziņošanas iestādi un par to informē Komisiju ne vēlāk kā sešus mēnešus pēc šā lēmuma stāšanās spēkā. 6. pants Ne vēlāk kā sešus mēnešus pēc šā lēmuma stāšanās spēkā dalībvalstis ziņo Komisijai par to, kādā veidā tās ir iecerējušas īstenot šā lēmuma noteikumus. Pamatojoties uz minētajiem ziņojumiem, Komisija var lūgt papildu informāciju vai, apspriežoties ar dalībvalstīm, prasīt, lai iecerētajā īstenošanas metodē izdarītu izmaiņas. 7. pants Komisija vēlākais 2002. gada 31. decembrī ziņo Eiropas Parlamentam un Padomei par saskaņā ar šo lēmumu izveidotās monitoringa sistēmas darbību. 8. pants Dati, kas monitoringa sistēmas sakarā savākti, sākot no 2003. gada, ir par pamatu, lai uzraudzītu starp Komisiju un autotransporta nozari esošās brīvprātīgās saistības mehānisko transportlīdzekļu CO2 emisijas samazināšanai, un, ja vajadzīgs, lai šīs saistības pārskatītu. 9. pants Par katru kalendāra gadu Komisija iesniedz Eiropas Parlamentam un Padomei ziņojumu, kas balstīts uz monitoringa datiem, kurus tā saņem no dalībvalstīm. 10. pants Ziņojumos starpposma mērķa gadiem un pēdējiem mērķa gadiem [10] būs norādīts, vai samazinājums ir panākts tehnisko pasākumu dēļ, ko veikuši izgatavotāji, vai citu pasākumu dēļ, piemēram, izmaiņas patērētāju uzvedībā. 11. pants Šis lēmums ir adresēts dalībvalstīm. Luksemburgā, 2000. gada 22. jūnijā Parlamenta vārdā — priekšsēdētāja N. Fontaine Padomes vārdā — priekšsēdētājs J. Sócrates [1] OV C 231, 23.7.1998., 6. lpp., unOV C 83, 25.3.1999., 9. lpp. [2] OV C 40, 15.2.1999., 8. lpp. [3] Eiropas Parlamenta 1998. gada 17. decembra Atzinums (OV C 98, 9.4.1999., 240. lpp.), Padomes 1999. gada 23. februāra Kopējā nostāja (OV C 123, 4.5.1999., 13. lpp.) un Eiropas Parlamenta 1999. gada 2. decembra Lēmums (OV C 194, 11.7.2000., 46. lpp.). Padomes 2000. gada 16. maija Lēmums un Eiropas Parlamenta 2000. gada 17. maija Lēmums. [4] Padomes Lēmums 93/389/EEK (1993. gada 24. jūnijs) par Kopienas monitoringa mehānismu attiecībā uz CO2 un citu siltumnīcas efektu izraisošo gāzu emisijām (OV L 167, 9.7.1993., 31. lpp.). [5] OV L 42, 23.2.1970., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 98/91/EK (OV L 11, 16.1.1999., 25. lpp.). [6] OV L 375, 31.12.1980., 36. lpp. Direktīvā jaunākie grozījumi izdarīti ar Komisijas Direktīvu 93/116/EK (OV L 329, 30.12.1993., 39. lpp.). [7] Padomes Direktīva 92/61/EEK (1992. gada 30. jūnijs) par divriteņu vai trīsriteņu mehānisko transportlīdzekļu tipa apstiprinājumu (OV L 225, 10.8.1992., 72. lpp.). Direktīvā grozījumi izdarīti ar 1994. gada Pievienošanās aktu. [8] Padomes Direktīva 80/1269/EEK (1980. gada 16. decembris) par dalībvalstu tiesību aktu tuvināšanu attiecībā uz mehānisko transportlīdzekļu motora efektīvo jaudu (OV L 375, 31.12.1980., 46. lpp.). Direktīvā jaunākie grozījumi izdarīti ar Direktīvu 97/21/EK (OV L 125, 16.5.1997., 31. lpp.). [9] Ja vieglā automobiļa masa, kas uzrādīta tipa apstiprinājuma dokumentos vai atbilstības sertifikātā, ir dota gan ar minimālo, gan ar maksimālo vērtību, dalībvalstis nosūta tikai to vērtību, kas atspoguļo minētā vieglā automobiļa maksimālo masu. [10] Komisijas ieteikums 1999/125/EK (OV L 40, 13.2.1999., 49. lpp.),Komisijas ieteikums 2000/303/EK (OV L 100, 20.4.2000., 55. lpp.) unKomisijas ieteikums 2000/304/EK (OV L 100, 20.4.2000., 57. lpp.). -------------------------------------------------- I PIELIKUMS Dati, kas dalībvalstīm jāsavāc un jānosūta jaunu vieglo automobiļu CO2 emisijas monitoringa sistēmas vajadzībām Attiecībā uz jaunu vieglo automobiļu īpatnējās CO2 emisijas Kopienas monitoringa sistēmas darbību dalībvalstis savāc minimālo informācijas daudzumu par katru jaunu vieglo automobili, ko Kopienā reģistrē pirmo reizi. Jāņem vērā tikai tās degvielas un motorsistēmas, kas iekļautas tipa apstiprināšanu regulējošajos Kopienas tiesību aktos. Kad Kopienā pirmo reizi tiek reģistrēts jauns vieglais automobilis, dalībvalstis savāc un glabā šādus datus: - īpatnējā CO2 emisija (g/km), - degvielas tips (piemēram, benzīns, dīzeļdegviela), - izgatavotājs, - masa (kg), - maksimālā lietderīgā jauda (kW), - motora darba tilpums (cm3). -------------------------------------------------- II PIELIKUMS Datu kvalitāte un precizitāte 1. Ievads Izgatavotāji var iedalīt to vieglo automobiļu tipus variantos, un tos savukārt versijās. Visprecīzākie CO2 emisijas dati jebkuram noteiktam automobilim ir dati konkrētai versijai, kurai automobilis pieder. Monitoringa sistēmas vajadzībām dalībvalstīm tāpēc jāsavāc tikai "konkrētās versijas" dati. 2. Tipa apstiprinājuma dokumentu izmantošana par monitoringa datu avotu a) Informācija, kas izmantojama CO2 emisijas monitoringa vajadzībām (vai kas iekļaujama elektroniskās datu bāzēs, lai to vēlāk izmantotu CO2 emisijas monitoringa sistēmā), jāiegūst no oficiālās "informācijas paketes", kura pievienota tipa apstiprinājuma piešķiršanas paziņojumam, ko dalībvalstīs izplata valsts tipa apstiprinājuma iestādes, kā noteikts Direktīvā 70/156/EEK. b) Informācijas pakete, ko izplata valsts tipa apstiprinājuma iestādes, var saturēt datus, kuri attiecas uz vairākām atšķirīgām versijām. Tāpēc ir svarīgi, ka attiecīgie dati par jaunu vieglo automobili, uz kuru attiecas šā lēmuma noteikumi, ir pareizi identificēti informācijas paketē. Tāpēc konkrētās versijas datus atlasīs, pamatojoties uz transportlīdzekļa "tipa", "varianta" un "versijas" numuriem, kuri uzrādīti atbilstības sertifikātā. Atbilstības sertifikātā katrā ziņā ir dati, kas attiecas uz noteikta automobiļa tipa konkrēto versiju. 3. Iespējamie kļūdu avoti a) Konkrētās versijas datu ieguve no tipa apstiprinājuma dokumentiem Ir divi svarīgi iespējamie kļūdu avoti saistībā ar tipa apstiprinājuma dokumentu izmantošanu par monitoringa datu avotu šā lēmuma vajadzībām. Viena daļa kļūdu var rasties, kad datus, kas ietverti informācijas mapē papīra formā, pārvērš elektroniskā formā, lai tos izmantotu datu bāzē ar tipa apstiprinājuma informāciju. Tas, visticamāk, var notikt cilvēku kļūdas dēļ. Otra daļa kļūdu ir saistītas ar datu pareizu iegūšanu no elektroniskām datu bāzēm ar tipa apstiprinājuma informāciju. Pareizai versijai atbilstošie dati šādās datu bāzēs jāidentificē ar neatkārtojamu kombināciju, ko veido atbilstības sertifikātā dotie tipa, varianta un versijas numuri. b) Datu pārnešana no atbilstības sertifikāta elektroniskā reģistrācijas datnē Kad datus no atbilstības sertifikāta (papīra) ievada elektroniskā reģistrācijas datnē, reģistrējot jaunu vieglo automobili, pastāv risks ievadīt kļūdainus datus. Tā iemesls visdrīzāk ir cilvēku radīta kļūda. c) Izgatavotāji datus automatizēti pārsūta reģistrācijas iestādēm Dažās dalībvalstīs izgatavotājiem lūdz atbilstības sertifikātā iekļautos datus ar elektroniskiem saziņas līdzekļiem pārsūtīt reģistrācijas iestādēm (vai uzreiz ievadīt reģistrācijas datnēs). Šādā gadījumā noteikti pastāv iespēja pārsūtīt kļūdainus datus, un tāpēc šajās sistēmās jāparedz datu pamatotības pārbaudes iespēja. -------------------------------------------------- III PIELIKUMS Metodes jaunu vieglo automobiļu CO2 emisijas monitoringa informācijas noteikšanai Šajā pielikumā ir izklāstīta monitoringa informācija, ar kuru jāiepazīstina Komisija. Monitoringa informācija jāiegūst no izejas datiem, kas savākti jauna vieglā automobiļa pirmās reģistrācijas laikā (aprakstīta I pielikumā) atbilstoši še turpmāk izklāstītajām metodēm. Tas, tieši kādā formā šī informācija paziņojama Komisijai, ir izklāstīts IV pielikumā. Pašreiz jāņem vērā tikai tās degvielas un motorsistēmas, kas iekļautas tipa apstiprināšanu regulējošajos Kopienas tiesību aktos. Šajā monitoringa sistēmā jāiekļauj tikai tā informācija, kas attiecas uz jauniem vieglajiem automobiļiem, kuri Kopienā nekad nav bijuši reģistrēti. Vieglie automobiļi, kuri ir bijuši reģistrēti Kopienā vai citur, ir izslēgti no šā lēmuma noteikumiem. 1. Jaunu reģistrētu vieglo automobiļu numuru iedalījums pēc degvielas tipa (Nf) Dalībvalstis jauniem vieglajiem automobiļiem, kas to teritorijā ir reģistrēti pirmo reizi, nosaka numuru attiecībā uz katru degvielas tipu atsevišķi (piemēram, benzīnu un dīzeļdegvielu). Pirmo reizi reģistrētu jaunu vieglo automobiļu skaitu attiecībā uz katru degvielas tipu f apzīmē ar Nf. 2. Vidējā īpatnējā CO2 emisija jauniem reģistrētiem automobiļiem ar noteiktu degvielas tipu (Sf, ave) Visu jauno reģistrēto noteikta degvielas tipa vieglo automobiļu īpatnējās CO2 emisijas vidējo vērtību (ko apzīmē ar Sf, ave) aprēķina, visu jauno reģistrēto noteikta degvielas tipa vieglo automobiļu īpatnējās CO2 emisijas summu Sf dalot ar jauno reģistrēto vienāda degvielas tipa automobiļu skaitu Nf: +++++ TIFF +++++ 3. Jaunu vieglo automobiļu iedalījums pēc CO2 emisijas Jāfiksē to jauno reģistrēto vieglo automobiļu skaits, kuru degvielas tips pieder kādai no šādām CO2 emisijas kategorijām. CO2 emisijas kategorijas ir < 60, 60-80, 81-100, 101-120, 121-140, 141-160, 161-180, 181-200, 201-250, 251-300, 301-350, 351-450, > 450 g/km. Ja jaunu automobiļu skaits noteiktā CO2 emisijas kategorijā c un ar noteiktu degvielas tipu f ir dots kā Nf, c, tad šo transportlīdzekļu vidējo CO2 emisiju Cf, c, ave aprēķina, visu jauno automobiļu CO2 emisijas summu Cf, c dalot ar Nf, c: +++++ TIFF +++++ 4. Jaunu vieglo automobiļu iedalījums pēc masas Attiecībā uz masu kategorijām < 650, 650-750, 751-850, 851-950, 951–1050, 1051–1150, 1151–1250, 1251–1350, 1351–1550, 1551–1750 un 1751–2000, 2001–2250, 2251–2500, 2501–2800 un > 2800 kg, jāfiksē jaunu reģistrētu noteikta degvielas tipa vieglo automobiļu skaits, šo transportlīdzekļu vidējā masa, kā arī to vidējā īpatnējā CO2 emisija. Ja jaunu automobiļu skaits noteiktā masas kategorijā m un ar noteiktu degvielas tipu f ir dots kā Nf, m, tad šo transportlīdzekļu vidējo masu Mf, m, ave aprēķina, visu jauno automobiļu masu summu Mf, m dalot ar Nf, m: +++++ TIFF +++++ Ja Sf, m ir īpatnējā CO2 emisija atsevišķiem automobiļiem noteiktā masas kategorijā un ar noteiktu degvielas tipu, tad šo transportlīdzekļu vidējo īpatnējo CO2 emisiju iegūst pēc analoģijas: +++++ TIFF +++++ 5. Jaunu reģistrētu vieglo automobiļu iedalījums pēc maksimālās lietderīgās jaudas Attiecībā uz maksimālās lietderīgās jaudas kategorijām < 30, 30-40, 41-50, 51-60, 61-70, 71-80, 81-90, 91-100, 101-110, 111-120, 121-130, 131-140, 141-150, 151-160, 161-170, 171-180, 181-200, 201-250, 251-300, > 300 kW, jāfiksē jaunu reģistrētu noteikta degvielas tipa vieglo automobiļu skaits, šo transportlīdzekļu vidējā maksimālā lietderīgā jauda, kā arī to vidējā īpatnējā CO2 emisija. Ja jaunu automobiļu skaits noteiktā jaudas diapazonā p un ar noteiktu degvielas tipu f ir dots kā Nf, p, tad šo transportlīdzekļu vidējo maksimālo lietderīgo jaudu Pf, p, ave aprēķina, visu jauno automobiļu maksimālās lietderīgās jaudas vērtību summu Pf, p dalot ar Nf, p: +++++ TIFF +++++ Ja Sf, p ir īpatnējā CO2 emisija atsevišķiem automobiļiem noteiktā maksimālās lietderīgās jaudas kategorijā un ar noteiktu degvielas tipu, tad šo transportlīdzekļu vidējo īpatnējo CO2 emisiju iegūst pēc analoģijas: +++++ TIFF +++++ 6. Jaunu reģistrētu vieglo automobiļu iedalījums pēc motora darba tilpuma Attiecībā uz visām motora darba tilpuma kategorijām < 700, 700-800, 801-900, 901–1000, 1001–1100, 1101–1200, 1201–1300, 1301–1400, 1401–1500, 1501–1600, 1601–1700, 1701–1800, 1801–1900, 1901–2000, 2001–2200, 2101–2200, 2201–2400, 2401–2600, 2601–2800, 2801–3000, 3001–3500, 3501–4500, > 4500 cm3, jāfiksē jaunu reģistrētu noteikta degvielas tipa vieglo automobiļu skaits, šo transportlīdzekļu vidējais darba tilpums, kā arī to vidējā īpatnējā CO2 emisija. Ja jaunu automobiļu skaits noteiktā motora tilpuma diapazonā c un ar noteiktu degvielas tipu f ir dots kā Nf, c, tad šo transportlīdzekļu vidējo motora tilpumu Cf, c, ave aprēķina, visu jauno automobiļu motoru jaudas summu Cf, c dalot ar Nf, c: +++++ TIFF +++++ Ja Sf, c ir īpatnējā CO2 emisija atsevišķiem automobiļiem noteiktā motora tilpuma kategorijā un ar noteiktu degvielas tipu, tad šo transportlīdzekļu vidējo īpatnējo CO2 emisiju iegūst pēc analoģijas: +++++ TIFF +++++ -------------------------------------------------- IV PIELIKUMS Komisijai nosūtāmās monitoringa informācijas forma Še turpmāk ir izklāstīta forma, kādā dalībvalstīm jāiepazīstina Komisija ar monitoringa informāciju, ko aprēķina saskaņā ar III pielikuma metodēm. 1. Visu jauno reģistrēto noteikta degvielas tipa vieglo automobiļu vidējā īpatnējā CO2 emisija Attiecībā uz katru degvielas tipu atsevišķi dalībvalstis sniedz jaunu reģistrētu vieglo automobiļu skaitu un šo automobiļu vidējo īpatnējo CO2 emisiju. Šos datus atspoguļo tabulas formā pēc turpmāk norādītā parauga, kur CO2 emisijas vērtības jānoapaļo līdz tuvākajam veselajam skaitlim. Degvielas tips | Jaunu reģistrētu vieglo automobiļu skaits | Vidējā īpatnējā CO2 emisija (g/km) | Benzīns | … | … | Dīzeļdegviela | … | … | … | … | | 2. Vidējā īpatnējā CO2 emisija pēc izgatavotāja un degvielas tipa Dati par visiem jauniem reģistrētiem automobiļiem jāgrupē pēc izgatavotāja un tad sīkāk pēc degvielas tipa (piemēram, benzīns un dīzeļdegviela). Attiecībā uz katru apakšgrupu dalībvalstis uzrāda vidējo īpatnējo CO2 emisiju un vieglo automobiļu skaitu, izejot no kāda tā ir aprēķināta. Vajadzīgā informācija jānosūta tabulas formā, kā parādīts še turpmāk. Arī šajā gadījumā CO2 emisijas vērtības jānoapaļo līdz tuvākajam veselajam skaitlim. Izgatavotājs | Degvielas tips | Jaunu reģistrētu vieglo automobiļu skaits | Vidējā īpatnējā CO2 emisija (g/km) | … | Benzīns | … | … | … | Dīzeļdegviela | … | … | … | … | … | | 3. Jaunu vieglo automobiļu iedalījums pēc CO2 emisijas Par katru degvielas tipu atsevišķi dalībvalstis sniedz katrā CO2 emisijas kategorijā reģistrētu jaunu vieglo automobiļu skaitu pēc izgatavotāja un attiecībā uz visiem izgatavotājiem kopā atbilstoši šādai formai. +++++ TIFF +++++ 4. Jaunu vieglo automobiļu iedalījums pēc masas, jaudas un motora darba tilpuma Transportlīdzekļa masas, jaudas un motora darba tilpuma parametri ir iedalīti grupās; jāpaziņo pa šīm grupām apkopotie dati. Vajadzīgie dati pēc izgatavotāja un attiecībā uz visiem izgatavotājiem kopā ir katras grupas vieglo automobiļu vidējie rādītāji (masa, jauda, motora darba tilpums) un vidējā īpatnējā CO2 emisija. Masas, jaudas un motora darba tilpuma vērtības, kā arī īpatnējā CO2 emisija jānoapaļo līdz tuvākajam veselajam skaitlim. +++++ TIFF +++++ +++++ TIFF +++++ +++++ TIFF +++++ --------------------------------------------------